**Forslag / Gruppeoppgave 1:**

Sak til diskusjon på fagkomitekonferansen 2015 :

NM-arrangementet 2016 med alle øvelser blanda sammen, har som sikkert alle har fått med seg skapt masse diskusjoner rundt om i skytter-Norge.

For de skytterne som ikke skal skyte alle øvelser skaper dette problemer i og med at øvelsene er spredt og blandet.

Ønsker man eksempel å skyte vanlig felt NM må man være der fra 28/7-4/8 altså 8 dager for å skyte 4 øvelser.

Ønsker man derimot å skyte alle baneøvelsene må man belage seg på å bruke 11 dager for å skyte 7 øvelser.

Ikke alle har råd/tid/mulighet til å bruke så mye tid på NM.

Vi ønsker en diskusjon på dette og gjerne en regel som sier at et og et NM skal skytes ferdig fortløpende uten å hoppe over dager. Regner med at både fagkomite og NM-arrangører bør være interessert i å få med seg bredden og ikke bare eliten på NM.

 Øyvind Johansen, Østfold krets

**Forslag / Gruppeoppgave 2 :**

**FORSLAG TIL ENDRING AV DET NASJONALE NSF PISTOLREGLEMENTET**

**Av Øivind Johnsen, Oppegård Skytterlag**

Jeg mener sikkerhetsregimet for NSF feltskyting er moden for revisjon. Det er for mange alternative måter (flagg/hylster/nedpakking) for sikker "oppbevaring" av våpen under forflytning mellom standplassene i feltløypa. Og til overmål virker de tvedtydige og er ikke konsekvente.

Problemet ligger etter mitt syn i hele sekvensen i pistolreglementet seksjon 8.25.2 . Her er det rom for mange tolkning av hva som er lov og hva som ikke er lov. Jeg har laget et forslag til endring av ordlyd.

Og her mener jeg at NSF fagkomite pistol kan forenkle dagens regelverk ved å foreslå innføring av obligatorisk oppbevaring av våpen i hoftehylster som dekker avtrekker for de nasjonale feltøvelsene.

Hoftehylster er både praktisk og sikkerhetsfremmende og vi slipper disse ubehaglige historiene hvor skytter føler seg usikker pga andre skytteres manglende forståelse av sikkerhet og i noen tilfeller hvor de faktisk ser ufrivillig inn i pipa på andre skytteres våpen. Hylster er en liten investering og kostnad for den enkelte og burde ikke være avgjørende for endringen.

Slik reglementet er utfomet har en skytter “lovlig” anledning til ta frem våpen mellom standplassene (det er jo sjekket og tomt !) for eventuell justering av sikter, vise det til andre eller hva han måtte finne på - bare det er vel anbrakt i "sikker" tilstand når han entrer neste standplass.

Jeg vil primært foreslå et påbud om hofte hylster som dekker avtrekker ved NSF feltskyting, og at våpen skal forbli der til kommando "Våpen kan taes ut av hylster, fyll tønne og magasin med riktig antall skudd" og hylstring uten magasin av halvautomatiske våpen / lukket revolver etter individuell visitasjon og ordren - "Tøm våpen og vis tomt, hvis tomt; hylstre".

Ordlyden “... hvis tomt, ...” sikrer at skytter er hovedansvarlig for å forsikre at våpen er tomt for ammunisjon før hylstring og at standplassfunksjonær kan ikke gjøres ansvarlig for eventuelle vådeskudd på eller utenfor standplass. Ansvaret for sikker våpenhåndtering forblir hos skytter.

Det må også opprettes et eller flere avgrensede sikkerhetsområder hvor skytterne kan pakke ut og hylstre våpen, gjøre reparasjoner, gjennomføre sikte og tørravtrek i sikker retning og pakke ned våpen etter gjennomført feltrunde.

Skytebriller (med sidebeskyttelse) burde så snart som mulig innføres i NSF feltskyting som påbud.

**Våpen i hånden på en skytter mellom standplassene ser ikke bra ut, flagg eller ei.**

**Forslag til endringer i 8.25.2**

8.25.2.

SIKKERHET

8.25.2.1

Sikkerheten i et område for feltskyting er i stor grad avhengig av lokale forhold og eventuelle krav stilt i godkjennelsen av området må etterfølges. Stevneledelsen må derfor kjenne prinsippene for sikkerhet på skytebaner, og treffe nødvendige forholdsregler for å håndheve dem. Stevneleder har ansvaret for sikkerheten. Juryene, standplassleder/personell og skyttere skal informeres om spesielle sikkerhetsbestemmelser.

8.25.2.2

Skytternes, funksjonærenes og tilskuernes sikkerhet krever kontinuerlig og omhyggelig aktpågivenhet ved våpenhåndtering og særlig forsiktighet når en beveger seg omkring i feltområdet. Det er nødvendig at alle viser selvdisiplin. Skulle noen vise mangel på selvdisiplin, er det standplassfunksjonærenes plikt å innskjerpe disiplinen, og skyttere og ledere skal hjelpe til med dette.

8.25.2.3 (nytt)

Det skal opprettes et eller flere tydelig avgrensede område hvor det fremkommer hva som er ansett som sikker retning, hvor det er anledning til å håndtere våpen. Her kan skytter anbringe nedpakket våpen i hoftehylster, foreta eventuelle justeringer, reparasjoner, tørravtrekke og sikteøvelser eller nedpakking av våpen. Ammunisjon er ikke tillatt å håndere innenfor dette avmerkede området.

8.25.2.4

Et jurymedlem eller en standplassleder kan når som helst stoppe skytingen av hensyn til sikkerheten. Skyttere skal øyeblikkelig gjøre standplassledere eller jurymedlemmer opp merksom på enhver situasjon som kan være farlig eller forårsake en ulykke.

8.25.2.5

Utstyrskontrollør, standplassleder eller et jurymedlem kan ta i en skytters utstyr (våpen inkludert) for å kontrollere det, uten hans samtykke, men skytteren skal være til stede og vite om det. Når det gjelder sikkerhet, skal det gripes inn øyeblikkelig.

8.25.2.6 (endret)

Alle våpen skal bæres i hoftehylster som dekker avtrekker. Skytter har ikke anledning til å ta våpen ut av hylster før standplassleder gir tillatelse til å finne fram våpen, eller skytter befinner seg i et sikkert område avsatt for våpen håndtering.

Hvis våpen ved et uhell faller ut av hylster skal våpenet ikke røres av skytter alle andre skyttere. Det skal snarest tilkalles en funksjonær som skal forvisse seg om at våpenet ikke er ladd og på en sikker måte anbringe våpenet tilbake til skytterens hylster.

8.25.2.7 (endret)

Når skytter er ferdig med sin skyteserie skal han forholde seg i ro på sin anviste plass med våpen pekende i sikker retning inntil han får ordre fra standplassleder om å tømme våpen og vise at det er tomt. Når standplassleder har forvisset seg om at våpen er tomt, beordes skytter å anbringe våpen i hylster. Halvautoamtiske våpen med løse magasin skal hylsteres uten isatt magasin. Revolver hylsteres med tønne i lukket stilling..

8.25.2.8 (endret)

Hylstrer skytteren et ladd våpen eller fjerner det fra standplass før det er kontrollert av standplassleder, skal vedkommende diskvalifiseres.

8.25.2.9 (endret)

Tørravtrekk og sikteøvelser er tillatt, men bare etter at standplassleder har gitt tillatelse til å finne frem våpen eller på sikkert område avsatt for våpen håndtering.

8.25.2.10 (endret)

Våpen skal forbli i hylster inntil skyteleder gir ordren «VÅPEN KAN TAES UT AV HYLSTER, FYLL MAGASIN ELLER TØNNE MED KORREKT ANTALL PATRONER».

8.25.2.11 (endret)

Skytter som tar frem våpen før kommando «VÅPEN KAN TAES UT AV HYLSTER,... skal diskvalifiseres.

Skyttere som fyller løst magasin før ....FYLL MAGASIN ELLER TØNNE MED KORREKT ANTALL PATRONER» får advarsel 1. gang det skjer. 2. gang det skjer får skytteren 2 poeng trekk på angjeldende standplass. Ved 3. gangs forseelse blir skytteren diskvalifisert.

8.25.2.12

Våpen kan bare lades på standplass, og bare etter at kommando om "LADING" er gitt. Alltid ellers skal våpen være uladd. Funksjonærer må se til at skytterne får nødvendig tid til å lade. Et halvautomatisk våpen med isatt magasin ansees for å være ladd.

8.25.2.13 (endret)

Når kommando eller signal om "STANS" er gitt, skal skytterne straks slutte å skyte og forholde seg i ro til han får kommandoen "TØM VÅPEN, OG VIS TOMT ". Skytterne skal så i påsyn av standplassleder tømme våpen og magasin hvis nødvendig. Standplassleder skal så forvisse seg om at våpen er tomt før det beordres “HVIS TOMT, HYLSTRE”. Skytter hylstrer våpen umiddelbart i påsyn av standplassleder.

8.25.2.14

Standplassleder er ansvarlig for å gi nødvendige kommandoer. Standplassleder skal videre forvisse seg om at kommandoene blir fulgt, og at alle våpen blir håndtert på en sikkerhetsmessig forsvarlig måte.

8.25.2.15

Hørselsvern

Alle skyttere og andre personer i umiddelbar nærhet av standplass skal bruke ørepropper, øreklokker eller lignende hørselsvern. Det er ikke tillatt for skyttere å bruke hørselsvern som har innebygget noen form for mottaker utstyr. Hørselsvern med elektronisk lydnivå begrensning kan benyttes.

8.25.2.16 (endret)

Øyebeskyttelse

Alle skyttere skal bruke splintsikre skytebriller eller lignende øyebeskyttelse under skyting.

Tilsvarende nødvendige endring i 8.25.7.7.1 for standplasskommandoer.

**Forslag / Gruppeoppgave 3 :**

Forslag til endringer i NSF nasjonale regler for pistol.

**Sikkerhetsområde**

(a) Våpen kan bare håndteres på standplass under kommando av standplassleder. Arrangøren kan i tillegg sette opp et eller flere sikkerhetsområder med trygg bakgrunn hvor skyttere kan håndtere tomme skytevåpen uten å være under kommando av standplassleder. I sikkerhetsområdet kan skytteren for eksempel pakke opp, ned eller hylstre våpen, rengjøre og reparere, tørrtrene eller trene med tomme magasiner. Håndtering av all ammunisjon er uttrykkelig forbudt i sikkerhetsområdet, inkludert klikkpatroner. (b) Overtredelser resulterer i umiddelbar diskvalifikasjon fra konkurransen.

**Håndtering av ammunisjon**

(c)Ammunisjon kan lades fritt i magasiner og hurtigladere utenfor sikkerhetsområdet, mens skytevåpen bare kan håndteres under direkte kommando av standplassleder eller i sikkerhetsområdet. (d) Overtredelser resulterer i umiddelbar diskvalifikasjon fra konkurransen.

**Transport**

(e)Våpen kan transporteres mellom standplasser i hylster, bag, koffert eller lignende. For at hylster skal være godkjent må avtrekksbøylen dekkes av hylsteret.

(f)Pistol som transporteres i hylster skal være nedspent med tom magasinbrønn. (g)Revolver som bæres i hylster skal ha tom, innslått tønne med nedspent hane. (h) Randtente pistoler og revolvere (f.eks. .22LR) trenger ikke bæres nedspent, men skal da ha i satt kammerflagg.

**Foreslås fjernet**

8.25.2.7 (Står dette flere steder i regelboka?) "Våpen som skal bæres i hånden mellom standplassene, skal være plugget med godkjent sikkerhetsplugg.

Hilsen Hallvard Fosso

**Forslag / Gruppeoppgave 4 : (Fagkomite Pistol)**

**Approbering av stevner :**

Vi har sett igjennom terminlistene for 2015, og så langt har vi en reduksjon på 48 stevner hittil i forhold til 2014.

Vi vil stille gruppene følgende spørsmål om hva som er viktigst fremover:

* Ha som målsetting å fortsatt øke antall approberinger..
* Eller en målsetting som går på å øke deltakelsen på mindre antall stevner.
	+ En del kretser sliter i dag da det ikke er “ledige” datoer igjen for alle som ønsker å arrangere stevne i helgene, også problem med alle KM og DMer som kolliderer. Hvordan kan dette eventuelt løses...

FKP

**GRUPPEOPPGAVER:**

**1:** **NM arrangementer :**

1. Bør NM`ene arrangeres hver for seg ? Hvordan ? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Bør man ha en regel som sier at man ikke kan blande sammen flere arrangementer ? På hvilken måte ? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2: Endring av det Nasjonale reglementet :**

1. Bør det opprettes sikkerhetsområder ? Hvor ? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Bør det være påbudt med hylster, og ikke noe annet ? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Bør sikkerhetsrutiner skjerpes ? Hvilke ? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Bør standplass kommandoene endres ? Hvilke ? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. Bør påbud om sikkerhetsbriller innføres ? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3: Endring av det Nasjonale reglementet :**

1. Bør det være tillatt å fylle magasin og hurtigladere fritt utenom standplassene ? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Bør det bli forbudt å bære våpenet i hånden mellom standplassene ? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Hvordan bør våpen oppbevares / bæres mellom standplasser ? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4: Approbering av stevner :**

1. Hva bør gjøres ? Hvordan øke antallet ? Hvordan øke antall deltagere ? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Hva med KMer og DMer ? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_